Ωχ! Βασανάκια

Το Ωχ! Βασανάκια είναι διήγημα του Αλέξανδρου Παπαδιαμάντη, το οποίο δημοσιεύτηκε τον Ιανουάριο του 1894 στο περιοδικό Το Νέον Πνεύμα του Βλάση Γαβριηλίδη. Πρόκειται για ένα διήγημα ανάλαφρο, νεανικό, ποιητικό, ερωτικό, το οποίο εκτυλίσσεται στη Σκιάθο. Το διήγημα Ωχ! Βασανάκια είναι ένα από τα πιο ερωτικά διηγήματα του Παπαδιαμάντη, μια ιστορία που αποκαλύπτει τον εφηβικό έρωτα και μοιάζει με παραμύθι.Νίκος Σαραντάκος. Ωχ! Βασανάκια (διήγημα του Παπαδιαμάντη). sarantakos.wordpress.com. 15 Σεπτεμβρίου 2024. Ανακτήθηκε στις 11/05/2025.

Το Ωχ! Βασανάκια τυπώθηκε σε βιβλίο μετά τον θάνατο του Αλέξανδρου Παπαδιαμάντη, όπως άλλωστε όλα τα έργα του, αφού ο Παπαδιαμάντης δεν ευτύχησε να δει ούτε ένα έργο του τυπωμένο σε βιβλίο.Ελένη Μπετεινάκη. Ο Παπαδιαμάντης “έφυγε” χωρίς να δει τυπωμένο ούτε ένα έργο του!. fractalart.gr. 06/01/2016. Ανακτήθηκε στις 11/05/2025. Το διήγημα κυκλοφορεί από τις Εκδόσεις Δόμος στον τρίτο τόμο των απάντων του Αλέξανδρου Παπαδιαμάντη, αλλά και σε ξεχωριστό τόμο από τις ίδιες εκδόσεις που φέρει τον τίτλο Απάνθισμα διηγημάτων Αλέξανδρου Παπαδιαμάντη.Απάνθισμα διηγημάτων Αλέξανδρου Παπαδιαμάντη. Ανθολόγηση και φιλολογική επιμέλεια Ν. Δ. Τριανταφυλλόπουλος και Λαμπρινή Ν. Τριανταφυλλοπούλου. Εκδόσεις Δόμος. Αθήνα. 2006. ISBN 978-960-353-089-1. Ανακτήθηκε στις 11/05/2025. Επίσης, το διήγημα συμπεριλαμβάνεται στο βιβλίο Ερωτικός Παπαδιαμάντης από τις Εκδόσεις Πατάκη.Ερωτικός Παπαδιαμάντης. Ανθολόγηση Χριστόφορος Λιοντάκης. Εκδόσεις Πατάκη. Αθήνα. 2010. ISBN 9789601635804. Ανακτήθηκε στις 11/05/2025.

 Υπόθεση 
Το θέμα του σχετικά σύντομου αυτού διηγήματος είναι το αθώο, βασανιστικό και άτολμο εφηβικό φλερτ ανάμεσα σε αγόρια και κορίτσια του 19ου αιώνα. Η υπόθεση, χωρισμένη σε οκτώ ενότητες, είναι απλή και εξελίσσεται ευθύγραμμα.Αγγελική Καραθανάση - Μανουσάκη. Αλεξ. Παπαδιαμάντη, Ωχ! Βασανάκια. Απόπειρα κινηματογραφικής ανάγνωσης. academia.edu. Νέα ευθύνη. 2012. Ανακτήθηκε στις 11/05/2025.

Μέσα στο γυμνάσιο τα αγόρια βασανίζονται από τις δοτικές και τα απαρέμφατα, ενώ πάνω στο απέναντι ψηλό ταρατσάκι τα κορίτσια κουβεντιάζουν, ανταλλάσσοντας ματιές. Με το σχόλασμα οι δυο παρέες ανακατεύονται, η μάγισσα του  χωριού θεωρεί πως τα κορίτσια την κορόιδεψαν και αρπάζει ένα αγκαθωτό κλαδί τρικοκκιάς για να τα χτυπήσει, αλλά ένα από τα αγόρια της ρίχνει μια πέτρα κι έτσι η μάγισσα τρέπεται σε φυγή.

 Ανάλυση 
Η Δρ αρχιτέκτων - αρχαιολόγος Μαρία Λιλιμπάκη - Σπυροπούλου, στη μελέτη της Φύση και οίκηση στον Αλέξανδρο Παπαδιαμάντη, θεωρεί το διήγημα ηθογραφικό και συνάμα κωμικό,Μαρία Λιλιμπάκη - Σπυροπούλου. Φύση και οίκηση στον Αλέξανδρο Παπαδιαμάντη. fractalart.gr. 28/12/2016. Ανακτήθηκε στις 11/05/2025. ενώ ο Σταύρος Ζουμπουλάκης στη μελέτη του Πέτρα σκανδάλου αναρωτιέται αν ξέρει κανείς διήγημα για τα σκολιαρόπαιδα καλύτερο και ποιητικότερο από το Ωχ! Βασανάκια.Αλέξανδρος Παπαδιαμάντης. Άπαντα. Τόμος 8. Η Νοσταλγός και άλλα διηγήματα. Φιλολογική επιμέλεια Ν. Δ. Τριανταφυλλόπουλος. Το Βήμα βιβλιοθήκη. Δημοσιογραφικός Οργανισμός Λαμπράκη Α.Ε. Αθήνα. 2011.

Σύμφωνα με την Αγγελική Καραθανάση - Μανουσάκη, σε όλο το διήγημα είναι διάχυτη μια ευγενική συγκράτηση των ερωτικών συναισθημάτων των εφήβων που εκφράζει το ήθος της εποχής, ήθος που διατηρήθηκε περίπου το ίδιο μέχρι το τέλος της δεκαετίας του 1970. Το Ωχ! Βασανάκια είναι ένα από τα έξι «σχολικά» διηγήματα του Παπαδιαμάντη. Σε αυτό ο Παπαδιαμάντης διεισδύει στα βάθη της εφηβικής ψυχής βγάζοντας στην επιφάνεια το αθώο, βασανιστικό και άτολμο εφηβικό φλερτ του δεύτερου μισού του 19ου αιώνα, ενώ το διήγημα εξελίσσεται σε ευδιάκριτες και καλά δομημένες σκηνές δοσμένες με κινηματογραφική τεχνική.

 Παραπομπές 


 Εξωτερικοί σύνδεσμοι 

 Εταιρεία Παπαδιαμαντικών Σπουδών. Ὤχ! Βασανάκια (1894). papadiamantis.net. Ανακτήθηκε στις 11/05/2025.
 Ελεύθερη Ψηφιακή Βιβλιοθήκη eBooks4Greeks.gr. Ωχ! Βασανάκια (διήγημα του Αλέξανδρου Παπαδιαμάντη). Αφήγηση Σαπφώ Νοταρά. ebooks4greeks.gr. Ανακτήθηκε στις 11/05/2025. 

Κατηγορία:Διηγήματα του Αλέξανδρου Παπαδιαμάντη